牡丹

牡丹係毛莨科芍藥屬嘅一種落葉灌木，原產中國西部嘅秦岭同大巴山一帶。而家喺全球各地都可以搵到，尤其喺中國地區，好多道都搵到，其中以洛陽嘅最出名，有「洛陽牡丹甲天下」嘅講法。

形態
呢種植物嘅壽命有30至60年，一般高一米到米半，最高去到2m。花同芍藥好相似，佢係單生品種，一般生喺枝頂，直徑可以去到16cm，顏色有白、紅、紫、黃等幾種，重有好多個樣，多到數唔嗮。而花萼同花瓣都係按5嘅倍數量增長，尤其係重瓣比較珍貴。

適應環境
呢種植物嘅環境適應能力都好犀利下。

文化

年花
牡丹有「花中之王」或「國色天香」嘅美譽。過年嗰陣，牡丹亦係一種好常見嘅年花，作「花開富貴」噉解。

洛陽市花
喺河南洛陽，由於當地啲人成日好鍾意牡丹，加上周街都可以搵到，結果喺1982年9月21號嘅洛陽市人大常委會通過咗決議，將牡丹定為洛陽市花。

洛陽牡丹花節

洛陽牡丹花節係中國內地一個好出名嘅花卉節，從隋朝一直行到而家。喺每年4月15號~25號辦，喺嗰時有好多人嚟睇牡丹。

有關嘅書
 中国少年儿童百科全书 自然·环境 第417页　浙江教育出版社 ISBN 7-5338-1946-2/G·1942

牡丹 Mudan 藥用植物圖像資料庫 (香港浸會大學中醫藥學院) 
  牡丹 Paeonia suffruticosa Andr. 中国植物志
 牡丹 爱养花
 中国十大名花之二——牡丹 北京科普之窗

類:芍藥屬
類:落葉植物
類:灌木
花卉
類:藥用植物